สวัสดีค่ะ หนูปวดหัวมาวันนี้เป็นวันที่3แล้วค่ะแต่เมื่อคืนนี้ปวดหัวมากตัวร้อนและปวดลงมาที่ตาจนนอนไม่หลับกินยาก้อไม่ดีขึ้นค่ะเช็ดตัวแล้วหายไปพัก1แต่เช้ามาก้อเป็นเหมือนเดิมปวดหัวตัวร้อนไม่เยอะเหมือนเมื่อคืนแต่ปวดตาค่ะ อันตรายรึเปล่าค่ะแบบนี้
สวัสดีค่ะ อาการปวดหัว ตัวร้อน มีไข้ อาจจะเกิดจาก1.ปวดหัวที่มีไข้ร่วมด้วย อาจจะนึกถึงพวกเยื่อหุ้มสมองอักเสบ ซึ่งอาจมีอาการคอแข็งร่วมด้วย2.เป็นอาการปวดหัวที่มาพร้อมไข้เฉยๆเช่น มีไข้เลยทำให้ปวดหัว ซึ่งสาเหตุของไข้นั้นก็มีได้หลายอย่าง ขึ้นกับว่ามีอาการร่วมด้วยไหมเช่น ไอ มีเสมหะ ปัสสาวะแสบขัด ถ่ายเหลว คลื่นไส้ อาเจียน ถ้าไม่มีอาการอะไรชัดเจน ก็อาจจะเป็นเรื่องไข้เลือดออก หรือการติดเชื้อไวรัสที่ไม่จำเพาะเจาะจงหากมีไข้สูงติดต่อกัน 3 วันไม่ทุเลา ควรไปพบแพทย์เพื่อตรวจร่างกายและเจาะเลือดดูเพิ่มเติมว่าไม่ใช่ไข้เลือดออกการดูแลตัวเองเบื้องต้นนอนพักผ่อนมากๆ ควรนอนในที่สงบ ไม่มีสิ่งรบกวนรับประทานยาแก้ปวด หรือยาลดไข้ แนะนำเป็นยาพาราเซตามอลจะปลอดภัยที่สุด ร่วมกับเช็ดตัวลดไข้ได้